صفورا زرگر

صفورا زرگر (پیدٲیش 1993) چھےٚ اَکھ ہِندستٲنؠ طالبہ عٔلِم کارکن رہنما ، یۄس جموں و کشمیر کس کشتواڑس مَنٛز چھےٚ زوزان، سۄ چھےٚ شہریت ترمیم ایٚکٹ کس احتجاجس مَنٛز پننہِ کردارٕ خٲطرٕ مشہوٗر ۔

زرگر ٲس جامعہ ملیہ اسلامیہ مَنث ایم ۔ فل طٲلبہِ عٔلِم تہٕ جامعہ کوآرڈینیشن کمیٹی ہُنٛد میڈیا کوآرڈینیٹر ۔ سۄ ٲس 10 اپریل پؠٹھ 24 جون 2020 ہس تام حراستس مَنٛز۔ تیس اوس 23 فَرؤری 2020 ہس مَنٛز ہنگامہٕ برپا کرنٕچہ سٲزِش ہنٛد حصہٕ آسنک تہٕ اشتعال انگیز تقریٖر کرنُک الزام ۔ دہلی ہایہ کورٹن دژ 23 جون 2020 ژوٗرمس درخاستس پؠٹھ زرگرس ضمانت تہٕ سۄ آیہ 24 جون 2020 کس ٲخرَس پؠٹھ یلہٕ کرنہٕ ۔

 اِبتِدٲیی زِنٛدگی تہٕ تٲلیٖم 

صفورا زرگر زاے 1993 ہس مَنٛز جموں و کشمیر کِس کشتوارس مَنٛز ۔ تیم سُنٛد مول اوس اَکھ سَرکٲرؠ مُلٲزِم ۔ سۄ گیہ 1998 تھس مَنٛز پنٛنس خاندانس سٟتؠ دہلی ییٚلہ أم سُنٛد مول نیشنل کیپٹل ریجن (این سی آر) کس فرید آبادس مَنٛز تعینات کَرنہٕ اوس آمُت۔ ییٚلہِ سۄ دہلی ہنٛدس سکوٗلَس مَنٛز 5 ؤرِش ٲس سۄ ٲس پننس کلاسس مَنٛز وٲحِد مُسلمان ۔ 2018 ہس مَنٛز صفورا زرگر مُطٲبِق ییٚلہِ سۄ دلہ مَنٛز سکولس مَنٛز ٲس ، أمس مُتلِق کیٚنٛہہ لُکن ہنٛد رویہ اوس یہِ: " ژٕ چھکھ اَکھ دہشت گرد ، واپس گژھو پاکستان ۔

2020 ہس مَنٛز اوس تیم سند مول ریٹٲر تہٕ تیم سٕنز موج چھ اَکھ گھریلو خاتوٗن ۔  أمس چھےٚ اَکھ بیٚنہِ سمیٖیا ۔

 ذٲتی زندگی 

صفورا زرگرس آو میٔی 2018 ہس مَنٛز انٹرویو کَرنہٕ ۔ أمہ ووٚن ز سۄ ٲس نہٕ عموٗمن یہِ ظٲہر کران ز سۄ چھِ کٲشِر تِکیٛازِ " ییٚلہِ بہٕ پنٕنؠ 

کٲشِر شِناختھ باوان چھَس چھِ لوٗکھ مےٚ جٲیزٕ کران تہٕ مُختَلِف پٲٹھؠ وٕچھان ۔

6 اکتوبر 2018 أکس طے کَرنہٕ آمتِڈ خاندرس مَنٛز صفورا زرگرن کوٚر سابور احمد سروالس سٟتؠ کشتیوارس مَنٛز خاندر ۔
زٲژ:1993 پٲدٲیِش
زٲژ:زِنٛدٕ لوٗکھ